Արմանուշ Չաքմաքչյանի' տղամարդկանց հետ կապված անհաջողակության երկրորդ գործոնն ավելի բարդ էր' ազգականները: Սան Ֆրանցիսկոյի Չաքմաքչյանների ընտանիքը և մայրը Արիզոնայում միմյանց հակասող կարծիքներ ունեին կատարյալ տղամարդու վերաբերյալ: Մանկությունից ի վեր հինգ ամիսը Սան Ֆրանցիսկոյում (ամառային արձակուրդները, գարնանային արձակուրդները և շաբաթվա վերջի այցելությունները), իսկ մնացած յոթ ամիսը Արիզոնայում անցկացնելու պատճառով ժամանակ էր ունեցել հասկանալու, թե երկու կողմն էլ իրենից ինչ են սպասում: Միևնույն է, ամբողջովին մեկը մյուսի հակապատկերն էին այդ սպասումները: Մի կողմին գոհացնող քայլը մյուսին հաստատ անհանգստություն կպատճաոեր: Մայրը' Ռոզը, ծնվել էր Միջին Արևմուտքում, սպիտակ, բողոքական ամերիկուհի էր և ուզում էր այդ սահմանմանը համապատասխանող մարդկանց հետ հանդիպեր: Իսկ Սան Ֆրանցիսկոյի հոր կողմը սփյուռքահայեր էին, կաթոլիկ հայկական տոհմ էր և սպասում էր, որ նա պետք է իրենց նմանների հետ հանդիպի: Այսպիսով ոչ մեկին չվիրավորելու